24.2.2022
Euroopan unionin virallinen lehti
FI
L 45/1457 KOMISSIO PILOTTIHANKKEET
LUKU PP 07 — INVESTOINTI IHMISIIN, SOSIAALINEN KOHEESIO JA ARVOT (jatkoa) PP 07 21
(jatkoa)
PP 07 21 02
(jatkoa) Tutkimukset osoittavat, että Twitter, YouTube, Facebook ja muut vaikutusvaltaiset sosiaalisen median alustat ovat ratkaiseva kasvualusta kansainväliselle disinformaatioverkostolle (Smith ja Graham 2019).
Nämä pelkoa ja kaaosta ruokkivat, valeuutisia levittävät ja tietoja virheellisesti tulkitsevat toimijat ovat vahvempia kuin koskaan (FernándezLuque ja Bau 2015).
Sosiaalinen media tarjoaa kuitenkin paitsi uusia välineitä disinformaation levittämiseen myös loistavan aseen sitä vastaan.
Viimeaikaiset tutkimukset osoittavat, että narratiiveilla on tärkeä rooli koottaessa faktoja ja tietoja pakettiin, joka voidaan välittää helposti koko yhteiskuntaan, ja että narratiivien tutkiminen voi olla avaintekijä pyrittäessä ymmärtämään paremmin, miten ajatukset leviävät sosiaalisessa mediassa ja miksi juuri tietyt ajatukset omaksutaan.
Tämän menetelmän käyttö tiedonkulun ymmärtämiseksi covid-19-epidemian aikana voisi olla ratkaisevan tärkeä keino löytää erilainen tapa tiedottaa kansalaisille ja pitää disinformaatio ja virheelliset tiedot kurissa.
Pilottihankkeella perustetaan narratiivin leviämisen eurooppalainen seurantakeskus, jonka tehtävänä on seurata ja analysoida, miten uusia narratiiveja luodaan ja miten ne leviävät eurooppalaisessa julkisessa keskustelussa, selvittää menestyksellisiä narratiiveja ohjaavat emotionaaliset arvot, kartoittaa näiden narratiivien lähteitä ja niiden levittämiseen aktiivisesti osallistuvia keskeisiä toimijoita sekä laatia suosituksia tehokasta viestintää ja politiikkaa varten.
Re-Imagine Europan ja Varsovan yliopiston järjestelmäriskien tutkimuskeskuksen kehittämässä hankkeessa komission rahoittamaa tutkimusta ”Mechanisms that Shape Social Media and their Impact on Society” varten tehdyn työn pohjalta seurantakeskus kartoittaisi hallitsevat narratiivit yhdistämällä luonnonkielen käsittelyn ja perinteisemmät kvalitatiivisen narratologian menetelmät.
Käyttäen kehittyneitä algoritmeja ja analysoiden kvalitatiivisesti edustavimpia esimerkkejä se vahvistaisi vallitsevat narratiiviset mallit ja vastaisi esimerkiksi seuraaviin kysymyksiin: ”Miten meneillään oleva kriisi vaikuttaa vallitseviin malleihin, metaforiin ja narratiiveihin, jotka muokkaavat käsitystämme identiteetistä ja yhteisöstä?”, ”Ovatko eurooppalaiset arvot vaarassa tietoekosysteemissä, joka on aina vain polarisoituneempi ja jota käytetään yhä enemmän aseena?”, ”Miten ulkopuoliset toimijat manipuloivat eurooppalaista julkista keskustelua kylvääkseen eripuraa ja hajottaakseen yhteiskuntaa?”, ”Mitkä ovat meitä yhdistävät ja erottavat arvot ja narratiivit?” ja ”Miten erilaiset arvojärjestelmämme ja kokemuksemme muokkaavat eurooppalaisen identiteetin kehittymistä?”.
Ludwig Wittgensteinin sanoin: ”maailma, jonka näemme, määrittyy ja saa merkityksensä valitsemiemme sanojen mukaan.
Toisin sanoen maailma on sellainen kuin minkä me siitä teemme.”
Seurantakeskus koordinoisi toimintaansa olemassa olevien eurooppalaisten hankkeiden ja infrastruktuurien kanssa, mukaan lukien Euroopan digitaalisen median seurantafoorumi (EDMO) ja SoBigData++, jotta voidaan varmistaa, että toimet eivät ole päällekkäisiä ja että resursseja käytetään tutkivan työn ja tutkimustyön tukemiseen käytettävissä olevia infrastruktuureja ja teknistä tukea hyödyntäen.
Hankkeella tuettaisiin kansallisella ja monikansallisella tasolla toteutettavia toimia, joissa keskitytään covid-19:ään liittyvien disinformaatiokampanjoiden havaitsemiseen ja analysointiin.
Pilottihankkeen tulokset asetettaisiin muiden eurooppalaisten ja kansallisten hankkeiden saataville, ja niillä varmistettaisiin parhaiden käytäntöjen ja suositusten jakaminen tehokasta viestintää varten.
PP 07 21 04
Pilottihanke – Mielenterveyteen keskittyvä yksinäisyystutkimus Numerotiedot (Jaksotetut määrärahat) Määrärahat 2022 Maksusitoumukset
p.m.
Määrärahat 2021 Maksut
350 000
Maksusitoumukset
1 000 000
Toteutus 2020 Maksut
250 000
Maksusitoumukset
Maksut